**Imaš inovaciju za put u Pariz? Priključi se!**

**Lansiran je Generator Fluo – konkurs za studentske inovacije!**

Nakon velikog uspeha prvog Generator konkursa, Societe Generale banka nastavlja da zajedno sa partnerima podstiče inovacije, ohrabrujući i studente da se priključe! Lansiran je Generator Fluo - konkurs za sve studente od 18 do 27 godina sa velikim idejama i preduzetničkim duhom.

**Kreni u realizaciju, prijavi svoju inovaciju!**

Želiš da menjaš stvari i napraviš razliku? Želiš da pokreneš novu ili unaprediš postojeću biznis ideju koja je inovativna, ostvariva i održiva? Ukoliko je odgovor „da“, par koraka te deli od brojnih nagrada, prilika i mogućnosti. Generator Fluo nagrađuje 10 studentskih inovativnih preduzetničkih ideja, bez obzira na delatnost, od kojih najbolja osvaja nezaboravno putovanje u Pariz, u središte inovacija Societe Generale Grupe, uz džeparac i jedinstveno upoznavanje francuske kulture i grada svetlosti iz vazduha. Očekuje te i niz vrednih nagrada mnogobrojnih partnera! Možeš se prijaviti sam ili kao studentski tim (do tri člana), tako što ćeš popuniti jednostavan onlajn formular do 09. aprila 2018.

**Razradi inovaciju uz pomoć mentora!**

Žiri će napraviti uži izbor od 40 projekata. Polufinalisti će imati dve nedelje da uz pomoć mentora razrade i pošalju biznis plan. Kreatori najboljih projekata biće pozvani da uživo prezentuju svoju inovaciju a odabranih 10 ide u finale!

**Promoviši inovaciju, prikupi glasove!**

Ovo je prilika da se za tvoju ideju nadaleko čuje! Svih 10 finalista biće promovisano video klipom na sajtu i oni ulaze u trku za glavnu nagradu, nagrade partnera, a inovacija sa najviše glasova javnosti osvaja nagradu publike. Ko će ići na inspirativno putovanje u Pariz saznaćemo nakon finala 31. maja kada će finalisti svoje ideje prezentovati pred žirijem, medijima, preduzetnicima i investitorima.

**Zato, ako imaš inovaciju koja ti se mota po glavi i veruješ u svoj projekat – ovo je prilika za tebe.**

**Priključi se!**

Dodatne informacije i uslove konkursa pronađi na [www.generator.rs](http://www.generator.rs)